 பேழைமா றாமல்அதைக் காட்டும் வண்ணம் பெரியதோர் கட்டளையும் இடுதல் வேண்டும்!  ஏழையரின் குறைதீர்த்தல் கடமை யன்றோ?" என்றுரைத்தாள். "நன்றுரைத்தாய் பெண்ணே! அந்தப்  பேழைமாற் றம்சிறிதும் இன்றி இங்கே பெரும்படையால் வரும்படிசெய் கின்றே னென்று   ஆளியெனும் படைத்தலைவா செல்க என்றான் ஆயிரவர் உடன்செல்க என்றான்! இந்த  நாளில் இதே நேரத்தில் அரண்ம னைக்கு நாற்புறமும் காப்பமைத்தும் உட்பு குந்தும்  ஆளிருவர் மூவர்விழுக் காடு நீடும் அறைதோறும் தேடிடுக எங்கும் பார்ப்பீர்;  கேளிர்இதை; அப்பேழை அடையா ளத்தைக் கிளிமொழியாள் சொல்லிடுவாள்" என்றான் மன்னன். இயல் 33 